tomron87/hebrew-wikipedia-sentences-corpus huggingface dataset:
הוא אף מגלה לו כי הוא הסבא רבא של צוקו מצד אמו ואנג נחרד בשל העובדה שרוקו מוכן שהוא יהרוג את נינו למען שימור השלום ורוקו מסיים את השיחה בכך שמורה לאנג, .
בינתיים, קטרה מראה למלך האדמה את הקהילה והתרבות החדשה שהתפתחה ביו דואי.
לאחר מכן, אנג יוצא ממחבואו ונכנס למצב האווטאר, צוקו נחרד ואומר שזה לא כפי שזה נראה ואנג יוצר תהום בין שני הצבאות, צוקו כמעט ונפל לתהום אך אנג הציל אותו.
אנג משכנע את מלך האדמה לגבי חשיבות המושבות והמלחמה מסתיימת.
בערב, אנג עושה מדיטציה ומתדיין עם רוקו לגבי מה שהיה צריך לעשות.
הוא מודה לרוקו על תרומתו בשבילו אך אומר שהעולם שבו חי שונה מהעולם כיום ושחשיבות האנשים שקרובים לליבו עומדת בראש מעייניו ואנג שורף את האבן שבשרשרת של אומת האש.
הוא נפגש עם צוקו בבית התה של אירו ומסכם איתו כי למחרת הם ייפגשו עם מלך האדמה על מנת לדון בהגדרת שלטון המושבות כך שלא יהיו תחת אף אחת מהאומות.
צוקו ואנג מגלים כי הם חלמו חלום משותף בו אנג הורג את צוקו, אנג מציין כי הוא חושב שראה את אמא של צוקו באותו חלום, צוקו אומר כי כל משלחות החיפוש אחרי אמו ששלח חזרו בידיים ריקות אך אנג אומר לו כי בעולם חדש יש לקחת סיכונים חדשים.
לאחר מכן, צוקו מבקש את עזרתה של אזולה במציאת אמו.
מאז סיום סדרת הטלוויזיה הפופולרית "אווטאר: כשף האוויר האחרון" ביולי 2008, גבר הביקוש בקרב מעריצי הסדרה לחומרים נוספים מהזיכיון ופרטים רשמיים על גורלם של הדמויות הראשיות.
פרטי העלילה נחשבים רשמיים ודנטה דימרטינו אף ייעץ בכתיבת העלילה.
איורי הספר נוצרו על ידי סטודיו גוריהיאו ונצבעו על ידי נאוקו קוואנו.
ב-25 בינואר 2012 יצא לאור החלק הראשון בארצות הברית על ידי דארק הורס קומיקס, החלק השני יצא ב-30 במאי וב-26 בספטמבר יצא החלק השלישי והאחרון של הספר.
הספר צבר פופולריות רבה בקרב מעריצי הסדרה והוא תורגם לשפות רבות.
ב-4 בדצמבר 2016 יצא לאור תרגומו החלק הראשון לעברית של המתרגמת אורנה כץ על ידי כנרת זמורה-ביתן דביר, ב-11 במאי 2017 יצא לאור החלק השני וב-16 בנובמבר 2017 יצא לאור החלק השלישי והאחרון של הספר.
ב-20 בפברואר 2013 הוציאו דארק הורס קומיקס מהדורת ספרייה המאגדת את שלוש חוברות הקומיקס בכריכה אחת וב-30 ביולי 2020 יצא הספר גם בכריכה רכה.
עם יציאתו צבר הספר פופולריות בקרב מעריצי הסדרה וזכה לשבחים רבים וביוני 2012 נכנס החלק השני לרשימת רבי-המכר של הניו יורק טיימס ולרשימת הספרים המובילים של BookScan.
מייקל ג'ונס מאתר "seattle" ציין כי הספר כתוב בצורה כזאת שהוא יספק הנאה גם לאלו שלא ראו את הסדרה.
רבים שיבחו את צורת הכתיבה בה מועברים דיונים בנושאים מורכבים כגון קולוניאליזם התיישבותי, גזענות, פציפיזם ולאומיות.
וכמו כן, הורעפו שבחים על שילוב היחסים הרומנטיים בין אנג וקטרה בדפי העלילה
בנוסף, הספר ענה על הרבה מהשאלות שהעסיקו את המעריצים לאחר סיומה של הסדרה המקורית ואף כלל רמזים לעלילות הספרים הבאים.
אווטאר: כַּשָּף האוויר האחרון – החיפוש הוא רומן גרפי בעל שלושה חלקים מאת ג'ין לואן יאנג.
הוא ספר הקומיקס השני בטרילוגיית הקומיקסים של הזיכיון האמריקאי "אווטאר: כשף האוויר האחרון" ומהווה המשך ישיר לספר "אווטאר: כשף האוויר האחרון – ההבטחה" ולעלילת סדרת הטלוויזיה "אווטאר" של ניקלודיאון ומשמש כפריקוול לסדרה "האגדה של קורה".
הספר מתמקד בחיפושו של צוקו אחר אמו האבודה יחד עם אנג, אזולה קטרה וסוקה.
החלק הראשון יצא לאור על ידי חברת ההוצאה דארק הורס קומיקס ב-20 במרץ 2013, החלק השני יצא ב-10 ביולי וב-30 באוקטובר יצא לאור החלק השלישי והאחרון של הספר.
לאחר שאווטאר אנג ונסיך אומת האש צוקו עצרו את שליט האש אוזאי מהשתלטות על העולם, צוקו מונה לשליט אומת האש החדש.
עם סיום המלחמה הוא יוצא בחיפושים אחר אורסה אמו אשר אבדה לפני שנים רבות.
הסצנה הראשונה בספר מתרחשת בעיר הירא'אה שבאומת האש, התקופה היא תקופת שלטונו של שליט האש אזולון, אביו של אוזאי.
אורסה בצעירותה יחד עם בן זוגה איקם, מתאמנים להצגת המחזה "אהבה בקרב דרקונים".
כשהם מסיימים לעשות חזרה על הטקסט, איקן מציע נישואין לאורסה והיא מסכימה.
בערב של אותו יום, מגיע שליט האש אזולון ומציע כי אורסה, שהייתה נכדה של אווטאר רוקו, תתחתן עם אוזאי בנו.
זאת מתוך כוונה שבניהם יהיו חזקים במיוחד, וימשיכו את השושלת במשך הדורות הבאים.
למחרת בבוקר, בעוד אורסה הצטרפה לכרכרת משפחת המלוכה, עצר איקן את הכרכרה בניסיון נואש להשאיר את אורסה בכפר.
אורסה יורדת מהכרכרה ומשכנעת את איקן לעזוב על מנת ששומרי הראש לא יפגעו בו.
על שאלתו האם נישואים עם נסיך האש זה מה שהיא חפצה בו היא עונה: .
בינתיים בהווה, צוקו מאפשר לאוזאי ואזולה להיפגש ביחידות בתא הכלא לראשונה מזה כחצי שנה.
לאחר הפגישה, צוקו מציע לאזולה להעביר אותה מהמוסד הפסיכיאטרי בו היא מאושפזת בכפייה, לחדרה המלכותי בארמון תחת שמירה עליה.
אזולה מסיחה את דעתו, מתירה את קשריה ובורחת לתוך הארמון.
צוקו מוצא אותה בחדר נסתר בארמון, לאחר שהיא מצאה מכתבים שכתבה אמם ושרפה אותם.
היא מציעה לצוקו כי היא תעזור לו למצוא את אמם בתמורה שישחרר אותה מכבליה.
צוקו ממנה את דוד אירו כממלא מקומו בארמון ויחד עם אזולה, אנג, קטרה וסוקה הם יוצאים לחיפוש אחרי אורסה אמו.
בפלאשבק לעבר נראית אורסה כשהיא שולחת על ידי משרתה מכתב לאיקם אהובה מתוך הארמון, אך המשרתת בוגדת בה ומוסרת את המכתב לאוזאי שמזדעזע מהכתוב בו.
בהווה, לאחר שהקבוצה התקרבה מספיק להירא'אה, אזולה בורחת לנהר, שם היא רואה חיזיון של אורסה, אזולה אומרת לה כי אוזאי הוביל אותה למכתב שיערער את טענתו של צוקו לכס המלוכה.
לאחר מכן, קטרה כובלת אותה על ידי כשפות קרח.
מיד לאחר מכן, רוח בדמות זאב כחול ענקי תוקפת את החבורה אשר מתקשים להביס אותה ורק לאחר שצוקו משתכנע ומשחרר את אזולה היא מצליחה להבריח אותו.
בלילה, צוקו מוצא מכתב שהיה ברשותה של אזולה אשר נכתב לפני שנים על ידי אורסה, ובין המילים אשר יועדו לאיקם היא מזכירה את צוקו במילים: .
אוזאי שולח קשת מיומן על מנת שיתנקש באיקם.
במהלך ארוחה משפחתית, מתגאה אוזאי בכישורי הכשפות של אזולה ומפגין את אכזבתו מכישוריו של צוקו.
הוא אומר כי בזמן שנולד צוקו, הוא לא היה בטוח אם הוא כשף אש וכי התכוון להרוג אותו ורק בגלל התנגדותם של אורסה וחכמי האש השאירו בחיים.
הוא נאלץ לעצור את הסעודה בעקבות חזרתו של המתנקש אשר מספר לו כי בעקבות עדות המקומיים שלפני מספר שנים איקם עזב את הירא'אה לתוך היער הסמוך הוא החל סורק את היער במשך חודשים אך לא מצא אות איקם.
אוזאי מתעמת עם אורסה ומאשים אותה בבגידה בכך שהיא הפרה את התחייבותה מהנישואים כי היא תתנתק מחייה הקודמים.
אוזאי ביקש מאזולון אביו את זכות הבכורה וירושת הממלכה במקום אירו אחיו הבכור.
הבקשה הכעיסה את אזולון אשר אמר כי על אוזאי לחוות את כאב השכול כפי שעבר אירו ועל כן עליו להרוג את צוקו בכורו.
כשאורסה שומעת על כך היא מציעה לאוזאי כי היא תרקח רעל שיהרוג את אזולון בתנאי שיחוס על חייו של צוקו.
אוזאי מתנה את הסכמתו בעזיבתה של אורסה את ארמון המלוכה וכך היה.
בינתיים בהווה, כשאזולה מגלה כי המכתב נלקח ממנה היא תוקפת את צוקו ונוטלת את המכתב בחזרה.
כשהחבורה מגיעה להירא'אה הם צופים במחזה "אהבה בקרב דרקונים" שהוצג במקום.
לאחריו, הם פוגשים את במאי התיאטרון, נורן, אשר מזמין את החבורה לביתו.
נורן ואשתו נוריקו מספרים לצוקו כי אישה בשם אורסה הייתה פעם חברה בתיאטרון אך היא נלקחה למשפחת המלוכה לפני שנים רבות.
הם מספרים כי לאחר שאורסה נלקחה, חברה איקם ברח לעמק האבדון.
נוריקו נזכרת כי לאחר כמה שנים, אורסה חזרה לעיר בחיפושים אחר איקם ונכנסה גם היא לעמק האבדון.
ביער, החבורה פוגשת אח ואחות משבט המים.
האחות אומרת לחבורה כי בעקבות נזק שנעשה לאחיה ראפה היא מחפשת אחר רוח הפרצופים השוכנת ביער אשר ביכולתה להחליף את פרצופיהם של בני האדם.
בזמן שאזולה וצוקו מתעמתים, אנג שוהה בעולם הרוחות וגורם לרוח הפרצופים להגיע לאגם.
הרוח מצהירה כי בכל אחת מעונות השנה היא נוהגת לעשות טובה אחת לבני האדם.
צוקו מסכים לוותר למען ראפה אך אזולה מתפרצת ודורשת לדעת איפה אורסה.
הרוח מספרת כי לפני שנים, אורסה ביקשה להחליף את פרצופה וכך היה.
כשהיא מראה להם את הפרצוף החדש שקיבלה אורסה הם נדהמים לגלות כי זוהי בעצם נוריקו אותה הם פגשו זה מכבר.
אנג רודף אחרי הרוח על מנת שתעזור גם לראפה אך ללא הצלחה, ובזמן שכל הרוחות שמסביבם הפצירו בהם לעזוב נשמטה המסכה מפניו של ראפה ומתגלה כי הוא חסר פנים.
רוח הפרצופים מבינה מקטרה ואנג כי זהו מעשה של רואו, גנב הפרצופים.
הרוח מתוודה כי רואו הוא בנה, וכי היא תתקן את מעשיו.
צוקו מגיע לביתם של נורן ונוריקו, וכשצוקו מבין שטוב לנוריקו במצבה ומתכוון לעזוב, נורן משכנע אותו לומר את מה שרצה מלכתחילה.
צוקו מגלה לנוריקו כי הוא שליט האש צוקו וכי היא אמו.
לאחר מכן, נורן חושפת בפני נוריקו כי היא אכן אורסה, ולאחר שחזרה מבית המלוכה, ומתוך מטרה להגן על עצמה מאוזאי, נכנסו יחד ליער האפל וביקשו מרוח הפרצופים שתחליף את זהותה של אורסה ואף תמחק את זכרונותיה מבית המלוכה.
תוך כדי שיחתם, מתפרצת אזולה מתוך גג הבית ותוקפת את צוקו.
צוקו מציל את אורסה לאחר שאזולה התעמתה איתה.
ולאחר שאזולה עוזבת את המקום, מגיעים אנג וקטרה יחד עם רוח הפרצופים אשר בהסכמת נוריקו, מחזירה לה את זהותה הישנה, והופכת אותה בחזרה לאורסה.
אורסה מסבירה לצוקו כי הנאמר במכתב היה שקר שכוון לבחון האם אוזאי קורא את מכתביה.
לאחר מכן מבקש צוקו כי היא תספר לו את מלוא סיפור חייה ואורסה מסכימה.
עם סיום שידורי סדרת הטלוויזיה הפופולרית "אווטאר: כשף האוויר האחרון" ביולי 2008, ושידור סצנת הסיום בה שואל צוקו את אביו לגבי גורל אמו, גברו שאלות המעריצים בקשר לגורלה האמיתי.
ב-2013, בעת יצירת העונה השנייה של סדרת ההמשך של "אווטאר", "האגדה של קורה", פנו יוצרי הסדרה, מייקל דנטה דימרטינו ובריאן קונייצקו לערוץ ניקלודיאון בהצעה כי עלילת "החיפוש" תונפש גם היא בתור סרט אנימציה באורך של כ-90 דקות.
הערוץ דחה את ההצעה משיקולי תקציב אותו העדיף להשקיע בפיתוח עונות 3 ו-4 של "האגדה של קורה".
משכך, יצאה עלילת "החיפוש" בתור רומן גרפי אותו כתב הקומיקסאי האמריקאי ג'ין לואן יאנג כשדנטה דימרטינו ייעץ בכתיבת העלילה.
קרוב לתאריך פרסומו של כל חלק העלה דנטה דימרטינו סרטון בערוץ היוטיוב שלו בו הוא חושף סצנה מתוך הספר.
ב-20 במרץ 2013 יצא לאור החלק הראשון של הספר בארצות הברית בהוצאת דארק הורס קומיקס, החלק השני יצא ב-10 ביולי וב-30 באוקטובר יצא לאור החלק השלישי והאחרון של הספר.
ב-14 במאי 2018 יצא לאור תרגומו החלק הראשון לעברית של המתרגמת אורנה כץ על ידי כנרת זמורה-ביתן דביר.
ב-12 בנובמבר יצא לאור החלק השני וב-17 במאי 2019 יצא לאור החלק השלישי והאחרון של הספר בעברית.
ב-5 בפברואר 2014 הוציאו דארק הורס קומיקס מהדורת ספרייה המאגדת את שלוש חוברות הקומיקס בכריכה אחת וב-27 באוקטובר 2020 יצא הספר גם בכריכה רכה ונכנס לרשימת רבי-המכר של הניו יורק טיימס.
כמו כן, הספר אף נכלל ברשימת רבי המכר של דארק הורס קומיקס לשנת 2013.
עם יציאתו צבר הספר פופולריות בקרב מעריצי הסדרה וזכה לשבחים רבים בעיקר על העובדה שהספר משלים כמעט לגמרי את סיפורה של משפחת המלוכה.
כמו גם על העובדה שהעלילה משתלבת במדויק עם פרטי העלילה בסדרת המקור.
בנוסף, רבים מהמבקרים הביעו את התרשמותם מהבעת הסכסוך הפנימי של אזולה המתואר בספר.
עם זאת, הושמעו ביקורות על ריבוי צירופי המקרים הרבים מדי שמתרחשים במשך העלילה.
איורי הספר שנוצרו על ידי סטודיו גוריהירו זכו גם הם לשבחים על העיבוד המוצלח של הדמויות מהסדרה לפורמט קומיקס.
בעקבות התבססות העלילה על סדרת האנימציה, קוראים אשר לא ראו את הסדרה צפויים להתקשות בהבנת פרטי העלילה.
אווטאר: כַּשָּף האוויר האחרון – הקרע הוא רומן גרפי בעל שלושה חלקים מאת ג'ין לואן יאנג.
זהו ספר הקומיקס השלישי בטרילוגיית הקומיקסים של הזיכיון האמריקאי "אווטאר: כשף האוויר האחרון", ומהווה המשך ישיר לספר "אווטאר: כשף האוויר האחרון – החיפוש" ולעלילת סדרת הטלוויזיה "אווטאר" של ניקלודיאון, ומשמש כפריקוול לסדרה "האגדה של קורה".
הספר מתמקד ביחסי בני האדם והתעשייה עם הטבע והרוחות.
החלק הראשון יצא לאור על ידי חברת ההוצאה דארק הורס קומיקס ב-5 במרץ 2014 ונכנס למקום הראשון ברשימת רבי-המכר של הניו יורק טיימס.
החלק השני יצא ב-2 ביולי וב-5 בנובמבר יצא לאור החלק השלישי והאחרון של הספר.
כלל החלקים נכללו ברשימת רבי-המכר של דארק הורס קומיקס של אותה שנה.
במהלך מלחמת מאה השנים הצטרפה למסעו של אווטאר אנג טוף בייפונג, כשפית אדמה עיוורת שברחה מבית הוריה.
לאחר סיום המלחמה, אנג, שליט האש צוקו ומלך האדמה קו הגיעו לידי הסכמה על הקמת רפובליקה עצמאית בשטחי מושבות אומת האש בשטחיה הכבושים ממלכת האדמה אשר קמו במהלך המלחמה.
עם סיום הבחירות למועצת העיר יו דאו, מושבה של אומת האש, התקיים טקס חגיגי בו הוצגו ארבעת הנבחרים; שני כשפי אדמה ושני כשפי אש.
במהלך הסעודה החגיגית זיהה אווטאר אנג את אחד מגלגוליו הקודמים, אווטאר יאנגצ'ן, אך לא הצליח לתקשר עימה.
בעקבות כך, לוקח אנג את קטרה, סוקה, טוף ונוודי האוויר המתלמדים לפסל עתיק יומין על מנת לחגוג את "פסטיבל יאנגצ'ן" אשר לא נחגג מזה למעלה ממאה שנים.
תוך כדי שאנג והמתלמדים מקיימים את הטקסים המסורתיים, מפגינה טוף את זלזולה בהם.
לפתע, מגלים החבורה עיר של כשפי אדמה, ואנג אומר כי אינו מכיר אותה.
לאחר מכן, הוא מבין כי יאנגצ'ן הובילה אותו למקום בגלל חילול האדמות המקודשות שמתבצע על ידי מפעל קריסטלים מקומי.
בשטח המפעל, פוגש אנג פוגש את סאטורו, אחיינו של מנהל המפעל אשר הופקד לשמור על המקום.
סאטורו מראה את התפעלותו והערצתו לצוות האווטאר ובמיוחד לטוף בייפונג.
הוא מספר להם כי המפעל הוקם על ידי דודו, כשף אש בשם לוטאן, יחד עם כשף אדמה מקומי.
לאחר שאנג רואה חיזיון של רוח רבת עוצמה התוקפת את המפעל, הוא אומר לסאטורו כי האדמה עליה בנוי המפעל והעיירה היא אדמה מקודשת.
טוף מתערבת ואומרת כי המפעל היה ניצול טוב של האדמה השוממה, היא אומרת כי אנג מסכן את השותפות שנוצרה בין העובדים הכשפים לטובת טקסים מיושנים ובלתי חשובים.
שיחתם נעצרת לאחר מספר רעידות אדמה שמתרחשות במקום וטוף מחלצת עובד שנלכד תחת אחת ממכונות הייצור.
כשדודו של סאטורו ושותפו מממלכת האדמה, לאו בייפונג - אביה של טוף, מגיעים למקום, מביע הדוד את אכזבתו מסאטורו.
שותפו מתגלה כאביה של טוף, אך זה מצהיר כי טוף איננה בתו יותר ומצווה על שומריו להוציא את האווטאר וחבריו מהמתחם.
לאחר שאנג וטוף מסרבים לצאת, מתפתח קרב עם השומרים כשבמהלכו מביעה טוף בפני אנג את התנגדותה לפילוסופית הלחימה ההומנית של כשפי האוויר.
בסופו של דבר, גוברים אנג וטוף על השומרים.
בזמן שטוף מתפרצת למפעל הקריסטלים, מגלים קטרה וסוקה על קיומה של מנהרה סודית מתחת לעיירה, בה מועסקים כורי ברזל אשר גורמים לזיהום הנהר.
בנוסף, הם מגלים כי חפירת המנהרה היא הגורם לרעידות האדמה בעיירה וכי עמודי התמיכה שבמנהרה נמצאים בסכנת קריסה.
הם מנסים לשכנע את העובדים להתפנות מהמנהרה, אך העובדים מסרבים בעקבות איום הפיטורים המרחף עליהם אם יעשו זאת.
טוף פורצת למשרד של אביה.
הוא מביע את אכזבתו בפניה על כך שאיננה ממושמעת כפי שחינך אותה.
טוף אומרת לו כי אף על פי שהיא איננה עדינה ומנומסת, היא הפכה לכשפית האדמה הגדולה ביותר בכל הזמנים וסייעה לאווטאר לסיים את מלחמת מאה השנים.
שיחתם נקטעה כשסוקה וקטרה התפרצו למשרד וסיפרו על קיומו של המכרה הסודי.
הם הובילו לשם את אביה של טוף אשר דרש הסברים מלוטאן.
לוטאן בתגובה אמר כי בעקבות פחדנותו הוא נאלץ לשמור בסוד על קיום המכרה אשר יביא לו רווח כלכלי גדול.
לאחר שלאו מורה לעובדים לפנות את המקום, פוגע אחד משומרי הראש של לוטאן בעמוד תמיכה של המנהרה, דבר שגורם לרעידת אדמה במקום.
בינתיים, לאחר שאנג והמתלמדים ערכו ארוחה מסורתית לכבוד פסטיבל יאנגצ'ן, התגלתה יאנגצ'ן לאנג וסיפרה לו כי לפני מאות שנים, עמדה במקום העיר הגדולה ביותר בתקופתה, וכי יום אחד ביקש מלך העיר את עזרתה שלה, וסיפר לה כי מגדות העתידות מזהירות אותו כי אסון גדול ייפול על תושבי העיר במהלך הלילה.
ואכן, במהלך אותו לילה הגיעה ממעמקי האוקיינוס רוח הברזל הענק אשר תקפה את העיר, כשעלה השחר, בסיומו של קרב ארוך בין הרוח ליאנגצ'ן, שאלה אותו יאנגצ'ן מה רצונו.
הוא החל לספר לה כי לפני שנים רבות, בתקופה שהרוחות שוטטו בין בני האדם, הוא חי באזור עם חברתו, הרוח טאייני אשר דאגה לטיפוח המקום, ולאחר שבני האדם החלו ליישב את המקום הוא תכנן להשמידם אך טייאני הגנה עליהם וגירשה אותו.
הוא המשיך ואמר כי לפני מספר לילות הוא הרגיש את נשמתה האחרונה של טאייני, מה שגרם לו לרצות לנקום בבני האדם.
בסופו של דבר, יאנגצ'ן והרוח הגדולה הגיעו להבנות.
אך לפני שיאנגצ'ן הספיקה לומר לאנג את פרטי העסקה שלה עם הרוח, רעידת אדמה נוספת גרמה לאנג להתנתק מעולם הרוחות.
בעקבות רעידת האדמה, נחסמה היציאה מהמכרה הסודי וטוף נאלצה לכשף את התקרה כדי למנוע ממנה לקרוס על יושביה.
בזמן זה, לאו בייפונג אומר לטוף כי הוא מתנצל על הדברים שהטיח בה.
באותו הזמן, סוקה מתפרץ לשיעור באקדמיית כשפות המתכת של טוף ומוביל את כשפי המתכת הצעירים למכרה.
בעזרתו של אנג, הם חופרים במתכת ההר ומחלצים את הלכודים.
כשאנג מבחין בסערה המתקרבת, הוא מצליח ליצור קשר עם אווטאר יאנגצ'ן ושואל אותה על פרטי ההסכם בינה לבין גנרל הברזל.
יאנגצ'ן אומרת לו כי גנרל הברזל הבטיח כי הוא לא ילבש את שריונו כנגד בני האדם, ובתמורה, היא בנתה את הפסל הגדול לכבודה של קראייטי והבטיחה כי המקום יישאר נקי מציוויליזציה אנושית.
אנג מבין כי הברזל שנמצא בהר הוא בעצם שריונו של גנרל הברזל.
לכן, הוא חוזר לעיירה ומורה להחזיר את כל הברזל להר, מתוך מחשבה כי החזרת המצב לקדמותו תניח את רוחו של גנרל הברזל.
בזמן שטוף עוצרת את אנג מלהרוס את העיירה, עולה גנרל הברזל מהאוקיינוס.
אנג וכשפי המתכת מצליחים לגבור עליו, ואף על פי שאנג לא התכוון להרוג אותו, הגנרל מת.
בעוד שאנג תוהה האם אכן הסתיים זמנם של הרוחות בעולם כפי שאמר גנרל הברזל לפני מותו, מתגלה טאייני אליו ומספרת לו כי לאחר התיישבות בני האדם באזור, נהגה פעם בשנה לרדת לצורה של בן אדם ולהסתובב ביניהם.
לאחר שהתאהבה בבן אנוש, לבשה את צורת האדם באופן קבוע, דבר שגרם לה למות בשארית חייה ככל בני האדם.
בעלה, שהפך למלך העיר, האשים את עצמו במותה.
היא אמרה לאנג כי גנרל הברזל טעה, וכי היא מאמינה בבני האדם, ומאמינה שהם ייצרו ציוויליזציה שתמשיך לשמור ולהגן על העולם.
שלושה חודשים לאחר מכן, מארגן אנג מצעד חגיגי בשם "פסטיבל אחוות הרוחות".
כשקטרה תהתה על האופי החגיגי של הפסטיבל שלא תאם את זה שחגג עם המתלמדים ענה אנג: .
כמו כל ספרי הטרילוגיה, "צל וערפל" נכתב על ידי הסופר האמריקאי ג'ין לואן יאנג בשיתוף עם יוצרי הסדרה המקורית, מייקל דנטה דימרטינו ובריאן קונייצקו.
הוא אוייר על ידי צוות סטודיו גוריהירו היפני.
אלמנטים עיצוביים בעיר התעשייתית לקוחים מתוך ההיסטוריה של המזרח הרחוק ומהמהפכה התעשייתית בארצות הברית.
המאיירים אף אמרו כי נתקלו בקושי בעיצוב המפעל המתואר בקומיקס, מכיוון שתקופתו הכרונולוגית בעולם האווטאר קדמה לגילוי החשמל.
כמו כן, מקור שמה של הרוח טאייהי מורכב מתעתוק לאנגלית של המילים היפניות "tian" (天) ו-"hai" (海), שמשמעותן "שמיים" ו"ים".
הטיוטה הראשונית של הספר כללה שתי רוחות בדמות ראשי לובסטר שהוחלפו לבסוף בטאייהי ובגנרל הברזל אשר שאבו השראה מאלת הים מהמיתולוגיה הסינית, מאזו , ומאהביה.
ג'ין לואן יאנג ציין כי הוא רואה הקבלה בין סוקה והוקאיי וכן בין טוף בייפונג והענק הירוק מהאוונג'רס שבמארוול קומיקס.
ב-5 במרץ 2014 יצא לאור החלק הראשון של הספר בארצות הברית בהוצאת דארק הורס קומיקס, ב-2 ביולי יצא החלק השני וב-5 בנובמבר יצא החלק השלישי והאחרון של הספר.
החלק הראשון של הספר נכנס למקום הראשון ברשימת רבי-המכר של הניו יורק טיימס, וכלל החלקים נכללו ברשימת רבי-המכר של דארק הורס קומיקס לשנת 2014.
ב-1 בדצמבר 2019 יצא לאור תרגומו החלק הראשון לעברית של המתרגמת אורנה כץ על ידי כנרת זמורה-ביתן דביר.
ב-1 בספטמבר 2020 יצא לאור החלק השני של התרגום וב-20 במאי 2021 יצא לאור החלק השלישי והאחרון שלו.
ב-11 בפברואר 2015 הוציאו דארק הורס קומיקס מהדורת ספרייה המאגדת את שלוש חוברות הקומיקס בכריכה אחת יחד עם תוספת הערות מהסופר ג'ין לואן יאנג ומצוות המאיירים של סטודיו גוריהירו.
ב-23 בפברואר 2021 יצא הספר גם בכריכה רכה.
עם יציאתו, צבר הספר פופולריות בקרב מעריצי הסדרה וזכה לשבחים רבים, בין השאר על הנגשת הדילמה בנושא ההתחממות הגלובלית, על הדרך בה היא מועברת לקוראים, ובמיוחד בשל הרלוונטיות שלה למאה העשרים ואחת.
רבים שיבחו את הכותב ג'ין לואן יאנג על שהצליח להחדיר את אישיותן של הדמויות מהסדרה המקורית, והיו שציינו כי זו הפעם הראשונה בה מתואר רגש רומנטי כלשהו אצל טוף בייפונג.
בנוסף, ניתנו שבחים על הבאת החלק ההיסטורי של ריפבליק סיטי מסדרת הטלוויזיה "האגדה של קורה", ועל הרחבת תיאור קורות חייה של אווטאר יאנגצ'ן.
איורי הספר שנוצרו על ידי סטודיו גוריהירו זכו גם הם לשבחים על העיבוד המוצלח של הדמויות מהסדרה לפורמט קומיקס, וכן על שיפור הנראות הפיזית של הדמויות הראשיות לעומת הקומיקסים הקודמים והופעתן של דמויות חדשות.
אווטאר: כַּשָּף האוויר האחרון – צל וערפל הוא רומן גרפי בעל שלושה חלקים מאת ג'ין לואן יאנג.
זהו ספר הקומיקס הרביעי בטרילוגיית הקומיקסים של הזיכיון האמריקאי "אווטאר: כשף האוויר האחרון" ומהווה המשך ישיר לספר "אווטאר: כשף האוויר האחרון – הקרע" ולעלילת סדרת הטלוויזיה "אווטאר" של ניקלודיאון וכן משמש כפריקוול לסדרה "האגדה של קורה".
הספר מתמקד בשלטונו של שליט האש צוקו באומת האש לאחר מלחמת מאה השנים.
החלק הראשון של הספר יצא לאור על ידי חברת ההוצאה דארק הורס קומיקס ב-6 באוקטובר 2015, החלק השני יצא ב-29 בדצמבר וב-12 באפריל 2016 יצא לאור החלק השלישי והאחרון של הספר.
שני החלקים הראשונים של הספר נכללו ברשימת רבי המכר של דארק הורס קומיקס לשנת 2015.
לאחר שאווטאר אנג גבר על שליט האש אוזאי והביא לסיום מלחמת מאה השנים,נכלא אוזאי ובנו, הנסיך המגורש צוקו, הוכתר לשליט האש החדש.
יחד עם אנג ומלך האדמה, החליט צוקו להעניק עצמאות למושבות אומת האש שבשטחי ממלכת האדמה.
הסצנה הראשונה של הספר נפתחת בחדר השינה של הוקאנו, מנהיג תנועת "אוזאי החדשה", ששמה לה למטרה להשיב את אוזאי לכס השלטון, דמויות של רוחות הקמוריקאגה, הלקוחות מאגדת ילדים נפוצה באומת האש, מתגלות להוקאנו ומצוות עליו לפעול להדחת שליט האש צוקו.
למחרת בבוקר מכנס הוקאנו את חברי התנועה ומורה על תוכנית להתנקש בשליט האש.
ידידותיו של צוקו, טאי-לי ומיי, בתו של הוקאנו, מגלות בעזרת קיילו, חבר לשעבר בתנועת "אוזאי החדשה", על ההתנקשות המתוכננת ומזהירות את צוקו מפניה עם חזרתו לאומת האש, לאחר מסעו אחר אורסה אמו האבודה.
בעקבות כך, אירו, דודו של צוקו, נשלח הוא במסלול המקורי בעוד שצוקו הגיע בדרך חלופית.
למרות כל זאת, המורדים ידעו על מסלולו של צוקו ותקפו את השיירה, אך הם הוכנעו לאחר שאירו ומיי הבינו כי המורדים יודעים על מיקומו של צוקו והגיעו לסייע לו.
במהלך הקרב, הוקאנו מנסה לשכנע את מיי כי צוקו הוא שליט חלש אופי אשר ויתר על המושבות שכבשו.
כחודש לאחר מכן, הקמוריקאגה חוטפים את טומטום, אחיה של מיי, מה שגורם לצוקו לקרוא לאווטאר אנג לעזרה.
בעוד צוקו ומיי מסבירים לאנג את אגדת הקמוריקאגה, הוקאנו, אביהם של טומטום ומיי, מתפרץ לארמון ומאשים את צוקו ומיי במצב, הוא אומר כי על צוקו "לגדל עמוד שדרה", להכריז על עוצר ולשלוח כוח קומנדו לשמירה על האזרחים.
אנג עונה כי הטלת סגר רק תגביר את הפחד של התושבים וצוקו דוחה את ההצעה.
צוקו, אנג, מיי וקיילו מגיעים למקדש המרכזי ונכנסים למאורת עצמות הדרקונים, שם הם מוצאים מגילה עתיקה המספרת את אגדת הקמוריקאגה: .
כשסיימו לקרוא את המגילה, ראה אנג עשן מיתמר במסדרונות והחל ללכת אחריו עד שהגיע למרתף ישן.
אנג וקיילו נכנסים פנימה בזמן שצוקו ומיי מחכים בחוץ, שם הם מתעמתים בקשר לזוגיות שהייתה להם בעבר.
בינתיים, אנג וקיילו פוגשים במרתף רוח קומריקאגה אמיתית אשר מספרת להם כי זה שנים רבות, עוד מאז המלכתו של שליט האש הראשון, הקומריקאגה לא הניחו את כף רגלם בעולם בני האדם ועל כן הדמויות שחטפו את הילדים הם בני אדם שמתחזים לרוחות.
באותו הלילה, הקומריקאגה החלו בחטיפות ילדים נוספות, ביניהם, בנו של סונג, מפקד יחידת הקומנדו של צוקו.
הוא נפגש עם הוקאנו ויחד הם מחילים עוצר על תושבי העיר בסיועם של "תנועת האומה הבטוחה" - המורכבת מחברי "תנועת אוזאי החדשה".
כשצוקו חוזר מהמקדש הוא משהה את המפקד סונג מתפקידו באשמת חתירתו תחתיו.
בהמשך הלילה, לאחר שדמויות הקומוריקגה חטפו גם את קיי, אחותו הקטנה של צוקו, מצליח צוקו לעצור את אחת מהם ומתגלה לו כי היא בעצם אזולה אחותו, אך היא מצליחה להימלט.
למחרת בבוקר, מתוודה מיי כי אביה הוא מנהיגה של תנועת אוזאי החדשה.
צוקו חושד כי הוקאנו משתף פעולה עם אזולה.
הוא מטיל עוצר על העיר, מצווה לעצור את הוקאנו ואנשיו ומסרב לשמוע לעצותיו הפייסניות של האווטאר.
באותו הזמן, אזולה מצווה על הוקאנו לארגן הפגנה אלימה ברחובות, וכשחייליו של צוקו באים לעצור את אנשי "תנועת האומה הבטוחה" הם משיבים אש.
חייליו של צוקו פותחים בגל מעצרים נגד כל מי שבא במגע עם "תנועת האומה הבטוחה" ומעוררים כעס בקרב התושבים.
לאחר שאזולה הודיעה להוקאנו על דחיית שחרור הילדים, הוא הולך ורוכן לעבר דלת החדר בו כלאה אזולה את הילדים החטופים וביניהם בנו, ותוך כדי בכי הוא מביע את חרטתו על ששיתף פעולה עם אזולה.
לשמע הבכי פרצה קיי את דלת המתכת של החדר על ידי שכישפה אש בפעם הראשונה בחייה והוקאנו מוביל את הילדים לעבר היציאה.
בינתיים, אנג מוביל את צוקו למעבר סודי אותו הוא מצא יחד עם טאי-לי וסוקי שבסופה הם מגיעים לבית הקברות המלכותי שם הם פוגשים את דמויות הקומריקאגה ואת אזולה שתוקפות אותם.
תוך כדי הקרב המתמשך, אזולה מפילה את צוקו על האדמה ומספרת לו כי היא השלימה עם העובדה שהיא לא תהיה שליטת האש, וכי ייעודה החדש הוא להפוך אותו לשליט אש ששולט על ידי הטלת פחד באופן שהיא רואה לנכון.
כשהיא שומעת את קיי מודיע כי הילדים שוחררו וכי הם ניצחו אותה, אזולה חולקת עליו ואומרת כי היא זאת שהצליחה להראות כמה כוחני ומפחיד יכול צוקו להיות, וכי היא בטוחה שהוא יהיה בדיוק כמוה.
עם מציאת הילדים מכנס צוקו את אזרחי אומת האש ומתנצל על מעשיו בימים האחרונים.
בעוד שאזולה והקומריקאגה נעלמים לעבר האופק.
כמו כל ספרי טרילוגיית "אווטאר: כשף האוויר האחרון", גם "צל וערפל" נכתב על ידי הסופר האמריקאי ג'ין לואן יאנג ואוייר על ידי צוות סטודיו גוריהירו היפני.
יוצרי הסדרה המקורית, מייקל דנטה דימרטינו ובריאן קונייצקו סייעו גם הם בתהליך הכתיבה.
קו העלילה של חטיפת ילדי הקמוריקאג' נכתב במקור לסדרת הטלוויזיה "אווטאר", על ידי מייקל דנטה דימרטינו ובריאן קונייצקו, אך לאחר שקו העלילה לא נכנס בשלב הגימור של הסדרה, הם החליטו לשלבו בטרילוגיית הקומיקסים.
השם "Smoke and Shadow" (שמו של הספר באנגלית; בתרגום לעברית: "עשן וצל") נוצר מהמילה היפנית "Kemurikage" - שהוא חיבור של המילים היפניות kemuri" (煙)" (עשן) ו-"kage" (影)" (צל).
בתחילה תוכנן כי הספר הראשון של הספר ייצא לאור ב-23 בספטמבר 2015, והשני ב-16 בדצמבר אך תאריכי היציאה שלהם נדחו.
בסופו של דבר, ב-6 באוקטובר 2015 יצא לאור החלק הראשון של הספר בהוצאת דארק הורס קומיקס וב-29 בדצמבר יצא החלק השני.
ב-12 באפריל 2016 יצא החלק השלישי והאחרון של הספר.
ב-29 באוגוסט 2021 יצא לאור תרגום החלק הראשון של הספר לעברית של המתרגמת אורנה כץ על ידי כנרת זמורה-ביתן דביר.
ב-20 במרץ 2022 יצא לאור החלק השני וב-5 בספטמבר יצא לאור החלק השלישי והאחרון של הספר בעברית.
ב-4 באוקטובר 2016 הוציאו דארק הורס קומיקס מהדורת ספרייה המאגדת את שלוש חוברות הקומיקס בכריכה אחת יחד עם תוספת הערות מהסופר ג'ין לואן יאנג ומצוות המאיירים של סטודיו גוריהירו.
ב-5 באוקטובר 2021 יצא הספר גם בכריכה רכה.
עם יציאתו צבר הספר פופולריות בקרב מעריצי הסדרה וזכה לשבחים רבים, בין השאר על פיתוח החיים והאופי של משפחת המלוכה ועל תיאור משולש האהבה צוקו-מיי-קיילו.
רבים גם שיבחו את הבאתה לראשונה של היסטורית אומת האש לפני שלטון סוזין.
עם זאת, היו שביקרו את חזרתיות המתח בין צוקו ואנג שמתואר גם בקומיקסים הקודמים.
איורי הספר שנוצרו על ידי סטודיו גוריהירו זכו גם הם לשבחים על העיצוב המוצלח של רוחות הקמוריקאגה וכן על שיפור תווי הפנים והבעות הפנים של הדמויות.
אווטאר: כַּשָּף האוויר האחרון – קטרה וכסף הפיראטים הוא הרומן הגרפי התשיעי בזיכיון האמריקאי "אווטאר: כשף האוויר האחרון" והראשון בסדר הכרונולוגי.
עלילת הספר מתרחשת בזמן אירועי העונה השנייה של סדרת הטלוויזיה "אווטאר" ומתמקד במעשיה של קטרה לאחר שנפרדה משאר חבריה.
הרומן הגרפי נכתב על ידי פיית' ארין היקס יחד עם טים הדריק, ויצא לאור ב-14 באוקטובר 2020 על ידי דארק הורס קומיקס.
בסדרת הטלוויזיה "אווטאר" מתואר כיצד אווטאר אנג, האמון על שמירת השלום, מנסה יחד עם חבריו להביא לסיום המתקפה של אומת האש על שאר העולם, מה שהופך את צוות האווטאר למבוקשים ברחבי אומת האש.
בזמן שאנג, טוף, סוקה וקטרה עפים על גביו של אפה בשמי המושבות הכבושות של אומת האש, הם מתגלים על ידי חיילי אומת האש אשר יורים מרגמות לעברם, מה שגורם להם לנחות נחיתת חירום במהלכה נופלת קטרה לשטח אומת האש ונאלצת להסוות את זהותה.
לאחר שג'יאנג, קפטנית של ספינת פיראטים ראתה כיצד קטרה גברה על חייל מאומת האש היא מציעה לה להצטרף לצוות שלה.
קטרה מסכימה ויחד עם שאר הפיראטים הם החלו בהברחת סחורה בלתי חוקית.
כשספינתם התגלתה על ידי חיילי אומת האש, קטרה מסייעת להם לגבור על החיילים.
ואף גוברת לבדה על ספינת מלחמה שלמה.
לאחר סיום הקרב, מגלה קטרה כי הסחורה המוברחת היא תרופות מצילות חיים וחושבת כי ג'יאנג מתכוונת לסחוט כסף מאנשים חולים.
לאחר שהם מגיעים לחוף היא מבינה כי טעתה וג'יאנג מסבירה לה כי עם פלישתה של אומת האש הפיראטים כרתו ברית להגן על אנשי ממלכת האדמה.
כשאנג רואה בים את ספינת הקרב המוקפאת הוא מסיק מכך שזהו מעשי ידיה של קטרה, ואכן לא הרבה אחרי החבורה מצליחים למצוא אותה.
כשהיא מספרת להם על שהצטרפה לצוות פיראטים הם מתקשים להאמין אך מתפלאים לשמוע את ג'יאנג מודה לקטרה על עזרתה להם.
הספר נכתב על ידי פיית' ארין היקס וטים הדריק, אשר לקח חלק גם בכתיבת סדרת הטלוויזיה "אווטאר", ביניהם את הפרקים "העריק", "עיר החומות והסודות" ו"הצד האפל של הירח".
הספר אוייר על ידי פיטר ורטמן נצבע על ידי אדל מאטרה, ויצא לאור ב-14 באוקטובר 2020 על ידי דארק הורס קומיקס.
"קטרה וכסף הפיראטים" הוא הרומן הגרפי הראשון מתוך שלושת הרומנים הגרפיים בזיכיון שאינו טרילוגיה, יחד עם "אווטאר: כשף האוויר האחרון – האקדמיה של טוף בייפונג" ו"אווטאר: כשף האוויר האחרון – סוקי, לבד" אשר כולם נכתבו על ידי ארין היקס וטים הדריק.
ב-15 בנובמבר 2022 מתוכנן לצאת ספר בשם "Team Avatar Treasury" שיאגד את שלושת הספרים תחת כריכה אחת.
הרומן הגרפי התקבל בברכה על ידי מעריצי הסדרה והמבקרים.
ברנטון סטיוארט מ-CBR כתב כי "לאחר שהודחה בדרך כלל לשוליים, קטרה זורחת כגיבורה הראשית של הסיפור בתפקיד מככב, כשזוהי רק אחד ממספר החלטות חכמות של הכותבים".
הוא המשיך ואמר, "מלבד תוכן נוסף לסדרה המקורית, הקומיקס הוא פשוט הרפתקה מהנה המציגה לנו את כוחה של קטרה וחושפת עוד מהעולם המרתק של אווטאר וכמו כן אנו מקבלים תובנות על חיי הפיראטים".
אווטאר: כַּשָּף האוויר האחרון – האקדמיה של טוף בייפונג הוא הרומן הגרפי העשירי בזיכיון האמריקאי "אווטאר: כשף האוויר האחרון" ומהווה המשך לעלילת סדרת הטלוויזיה "אווטאר" של ניקלודיאון והמשך ישיר לעלילת הספר "אווטאר: כשף האוויר האחרון – הקרע", וכן כפריקוול לסדרה "האגדה של קורה".
הספר נכתב על ידי פיית' ארין היקס יחד עם טים הדריק, ויצא לאור ב-16 בפברואר 2021 על ידי דארק הורס קומיקס.
בסדרת הטלוויזיה "אווטאר", גילתה טוף בייפונג את כשפות המתכת, כשפות חדשה המהווה תת-כשפות של כשפות אדמה.
ובספר "אווטאר: כשף האוויר האחרון – הקרע", מתואר כי היא הקימה "אקדמיה ללימודי כשפות מתכת" בו היא מלמדת כשפי אדמה צעירים את היכולת הנדירה.
כשסוקה וסוקי מגיעים לבקר את טוף באקדמיה שהקימה בעיר יו דאו, היא מספרת להם כי הכל באקדמיה מתנהל כמצופה אך היא משועממת מהשגרה ומחוסר ההרפתקה.
הם לוקחים אותה להופעה של להקת "מאוהבים בכנות" אך טוף משתעממת ועוזבת באמצע.
היא מגיעה לזירה מחתרתית של לחימה בכשפויות, שם היא רואה לראשונה כשף לבה בשם סאן, ומגלה בו סקרנות.
לאכזבתה, הקהל מתפזר לאחר שהם שמים לב לנוכחותה מחשש כי היא תסגיר את הזירה הבלתי חוקית.
בהמשך, טוף פוגשת את צ'ונג, זמר מלהקת "מאוהבים בכנות" בזמן שברח ממעריציו.
הוא מספר לה כי הוא חש אי סיפוק מהמוזיקה המסחרית שהלהקה עברה ליצור.
השניים מגיעים לזירת הלחימה וכשצ'ונג מביע את עצבותו מגורלם של הילדים הנלחמים אמרה לו טוף כי גם היא נלחמה בזירות בעברה.
במטרה לשפר את מצב רוחה של טוף, מתכננים שלושת התלמידים הוותיקים שלה להילחם בזירת הלחימה ולהוכיח לה את שווי השקעתה בהם, אך מוותרים לאחר שהם רואים מקרוב את הקרבות.
וטוף, שישבה יחד עם צ'ונג על הגג, מבחינה בהם.
במהלך אחד הקרבות בהם השתמש סאן בכשפות הלבה, הוא גורם נזק לעמודי התמך של המבנה, ושלושת תלמידיה של טוף נחלצים להעמיד את המבנה עד שכל יושביו יספיקו להתפנות.
לאחר שהמבנה קרס, פונה טוף לסאן ומציעה לו להצטרף לאקדמית כשפות המתכת שלה, על מנת שתהווה לו קורת גג ומקום ללמוד לשפר את כשפות הלבה שלו.
בהתחלה סאן מסרב אך בסוף מסכים.
לבסוף, צ'ונג מודיע לטוף כי "מאוהבים בכנות" חזרו לנדוד ולשיר לעוברים ושבים ללא תמורה כספית, כמו בימים עברו, אליהם התגעגע.
הספר אוייר על ידי פיטר ורטמן נצבע על ידי אדל מאטרה, ויצא לאור ב-16 בפברואר 2021 על ידי דארק הורס קומיקס.
"האקדמיה של טוף בייפונג" הוא הרומן הגרפי השני מתוך שלושת הרומנים הגרפיים בזיכיון שאינו טרילוגיה, יחד עם "אווטאר: כשף האוויר האחרון – קטרה וכסף הפיראטים" ו"אווטאר: כשף האוויר האחרון – סוקי, לבד" אשר כולם נכתבו על ידי ארין היקס וטים הדריק.
ברנטון סטיוארט מ-CBR פרסם מאמר בו הוא משבח את צמיחת דמותה של טוף בייפונג ברומן הגרפי.
הוא כתב כי: "הקומיקס ממחיש היטב את מערכת היחסים שלה עם תלמידיה".
וכמו כן, ציין כי הספר מבאר את המעבר של טוף מ"נערה מרדנית" ב"אווטאר: כשף האוויר האחרון" לתיאורה ב"האגדה של קורה" בתור מפקדת משטרה סמכותית.
אווטאר: כשף האוויר האחרון – סוקי לבדה הוא הרומן הגרפי האחד עשר בזיכיון האמריקאי "אווטאר: כשף האוויר האחרון" הספר מתמקד בסוקי ומתרחש בין פרקי "הימים האבודים של אפה" ו"הסלע הרותח" בסדרת הטלוויזיה "אווטאר".
הספר נכתב על ידי פיית' ארין היקס יחד עם טים הדריק, ויצא לאור ב-27 ביולי 2021 על ידי דארק הורס קומיקס.
במהלך חיפושיה אחר אווטאר אנג, מגלה אזולה את מנהיגת לוחמות הקיושי, סוקי, לאחר שזאתי מצאה את אפה, הביזון המעופף שאבד לאווטאר.
לאחר שאזולה שובה את סוקי היא שולחת אותה למאסר ב"סלע הרותח", בית הכלא המאובטח ביותר באומת האש.
לאחר שהיא מבחינה במדיניות ההרעבה שנוקטים הסוהרים היא מגלה כי גדל במקום צמח מיוחד, אשר זכור לה מתקופת ילדותה באי קיושי.
יחד עם ביו, אסירה שהכירה, ובעזרתם של אסירים נוספים הן חופרות חדר נסתר מאחורי חדר הכביסה בו הן מגדלות את הירק בחשאיות אותו הן חולקות עם אסירים נוספים.
בפלאשבק מילדותה, נראות סוקי וחברותיה מציצות לאימוני לוחמות הקיושי, סוקי מצהירה כי היא רוצה להיות לוחמת קיושי כשתגדל.
לאחר שמינגשיה חברתה, ניסתה ללא הצלחה לשכנע את מנהיגי האי קיושי, אי שהופרד משאר יבשת ממלכת האדמה על ידי אווטאר קיושי, לאפשר חיבור, תקשורת ומסחר עם שאר הממלכה, מה שגם יציל את התושבים מבצורת.
היא עוזבת את האי קיושי מכיוון שהיא רוצה "לחוות חוויות מבחוץ" ונפרדת מסוקי בדמעות.
לאחר סיום תקופת הבצורת, ולאחר שאווטאר אנג עבר באי קיושי, עוזבות סוקי וחברותיה לוחמות הקיושי עליהן פיקדה את האי.
בהגיהן ל"מפרץ הירח המלא" פוגשת סוקי לראשונה את מינגשיה.
בהווה, לאחר שאחד הסוהרים שם לב לירק בחדר האוכל, מתפתח עימות אלים בין האסירים והסוהרים שלאחריו נלקחת סוקי לצינוק.
לאחר שיצאה, היא מגלה כי ביו היא זאת שסיפרה למנהל הכלא על קיומה של הגינה.
לאחר שהיא חוזרת לחדרה ומתחילה לבכות, אווטאר קיושי מתגלה בפניה ואומרת לה: .
מייד לאחר מכן, נראים צוקו וסוקה על גבי כדור פורח, בדרכם לחלץ אותה.
הספר אוייר על ידי פיטר ורטמן ונצבע על ידי אדל מאטרה.
בתחילה תוכנן הספר לצאת ב-22 ביוני 2021, אך מאוחר יותר התאריך נדחה והוא יצא לאור ב-27 ביולי על ידי דארק הורס קומיקס.
"סוקי לבדה" הוא הרומן הגרפי השלישי בזיכיון שאינו טרילוגיה, יחד עם "אווטאר: כשף האוויר האחרון – קטרה וכסף הפיראטים" ו"אווטאר: כשף האוויר האחרון – האקדמיה של טוף בייפונג" אשר כולם נכתבו על ידי ארין היקס וטים הדריק.
ברנטון סטיוארט מ-CBR כתב כי למרות הנוהג של כי פרטי העלילה בקומיקסים הם מקבילים למתרחש בסדרת הטלוויזיה, בספר מתואר האי קיושי ככזה התלוי בלעדית בחקלאות בעוד שבסדרה המקורית הוא מוצג ככפר דייגים.
כמו כן הוא ציין כי בקומיקס חסרה מידה רבה של אקשן וגיוון וכי הוא לא ענה על צפיותיהם של מעריצי הסדרה.
עם זאת, מבקרים אחרים שיבחו את הבחירה להתמקד בדמותה של סוקי, את ההומור המשולב היטב בעלילה ואת ההשתלבות המתאימה עם תחילתו של הפרק "הסלע הרותח" בסדרת הטלוויזיה.
אווטאר: כַּשָּף האוויר האחרון – צפון ודרום הוא רומן גרפי בעל שלושה חלקים מאת ג'ין לואן יאנג.
זהו ספר הקומיקס החמישי בטרילוגיית הקומיקסים בזיכיון האמריקאי "אווטאר: כשף האוויר האחרון" ומהווה המשך ישיר לספר "אווטאר: כשף האוויר האחרון – צל וערפל" ולעלילת סדרת הטלוויזיה "אווטאר" של ניקלודיאון ומשמש כפריקוול לסדרה "האגדה של קורה".
הספר מתמקד במצבם של שבט המים הדרומי לאחר סיום מלחמת מאה השנים.
החלק הראשון של הספר יצא לאור על ידי חברת ההוצאה דארק הורס קומיקס ב-14 בספטמבר 2016, החלק השני יצא ב-7 בפברואר 2017 וב-26 באפריל יצא לאור החלק השלישי והאחרון של הספר.
במהלך מלחמת מאה השנים צבא אומת האש פגעו קשות בשבט המים הדרומי שנשאר לאחר המלחמה ללא כשפי מים מלבד קטרה.
לאחר שקטרה מתעוררת מחלום על אמה שמתה ולאחר שהיא מצילה קבוצה של ילדים מפועלי בניין, היא וסוקה מגיעים לראשונה מזה חודשים לכפר בו גדלו ומתפלאים לגלות שבזמן היעדרם כפרם התפתח והפך לעיר של ממש.
הם פוגשים את סבתא קאנה שהתחתנה עם המורה פאקו לפני כמה שבועות.
לאחר מכן הם פוגשים את האקודה אביהם, שהפך בינתיים מצ'יף הכפר לצ'יף של כל שבט המים הדרומי.
האקודה מציג בפניהם את מאלינה ומליקה בתור אלו שנשלחו משבט המים הצפוני על מנת לסייע בפיתוח זה הדרומי.
מלינה אומרת כי פועלי הבניין שפגשו מקודם הם פועלים לבניית ארמון להאקודה, רעיון שקטרה לא מחבבת משום שלטענתה אינו מתאים לאופיו הצנוע של אביהם.
במהלך ארוחה משותפת חוטפים שני נערים את תיק התוכניות של מליקה מה שגורם לסוקה וקטרה לרדוף אחריהם, ולבסוף הם מובילים אותם לתוך ספינה נטושה של אומת האש.
שם הם פוגשים בגילאק, שמציג את עצמו כמי שבעבר היה חברו לנשק של אביהם, אך כעת רואה בו כטועה באמונתו בשיתוף פעולה על פני צבירת כח.
גילאק מצהיר כי שאר האומות מכבדים כוח וכבוד ומציג לאחים קבוצה של תומכים בו השוהים בספינה אשר מאמינים כי יש לגרש את אנשי שבט המים הצפוניים שהופכים אותם ל"חיקוי זול של השבט הצפוני".
קטרה וסוקה מצליחים להימלט מהמקום ונכנסים לחדרו של אקודה שם הם רואים אותו לראשונה מתנשק עם מלינה.
לאחר שסוקה וקטרה דיווחו כי בספינה מסתתר צבא שלהם, יוצאים האקונה וצבאו למקום אך מגלים כי המקום ריק כשעל אחד הקירות נכתב: .
בינתיים, מאלינה ומליקה מסבירים לסוקה וקטרה כי כחלק מפיתוח הדרום בכוונתם להפיק דלק ממאגר נפט שגילו מתחת לקרח, לטובת פיתוח התעשייה.
מייד לאחר מכן, כחלק משיתוף הפעולה עם מפעל "אש האדמה" שבמושבות אומת האש מגיעה לשבט טוף בייפונג כנציגת המפעל.
בלילה, במהלך פסטיבל שהתקיים לכבוד תחילתה של השותפות העסקית מביעה קטרה את חשדותיה כלפי מאלינה בפני אביה וחוששת כי הוא עיוור לרגשותיו.
תוך כדי שהם מדברים, מגיע אווטאר אנג, בן זוגה של קטרה.
כשאקודה מברך את אנג, קטרה תוהה כי אולי הגיע הזמן שהיא תנהג כך גם לבת זוגו שלו.
בעת נאומה של מאלינה, יוצאים גילאק וחבריו מתוך האדמה בעזרת דחפור ענק, גילאק חושף בפני אנשי השבט כי במסמכים של מליקה שהגיעו לידיו ישנם הוכחות כי בכוונתו להעביר את הנפט שבדרום לבעלות צפונים.
מאלינה מזעזעת אך מליקה מכריז כי זו אכן כוונתו משום שלטענתו הדרומיים אינם מבינים את חשיבות הנפט שברשותם.
מיד מתפתח קרב בין אנשי הדרום לאנשי הצפון שרומסים את קטרה.
בינתיים, לאחר שהאקונה מונע מגילאק להוציא את מאלינה להורג, הוא אומר לו כי הוא זוכר את עברם המשותף וכי הם כמו אחים, גילאק בתגובה דוקר אותו בליבו.
הוא נלקח במהרה לטיפולם הרפואי של קאנה ופאקו, וקטרה מונעת ממאלינה להיפרד ממנו לפני גירושה מהשבט.
פאקו מבקש את עזרת אנג וקטרה על מנת שיסייעו לו ללמד כשפות מים את שתי הילדות שאימץ.
הילדות אומרות כי הוריהם נהגו להגיד כי אסור להן לספר את עובדת היותן כשפיות מחשש שמפלצות יחטפו אותן.
בזמן שאנשי הכפר מפגינים ומכריזים "זרים החוצה", האקודה מכנס ועידה עם נציגים מכל האומות על מנת שידונו בשיתוף פעולה עם השבט הדרומי.
ובעוד ששליט האש צוקו מסכים לסייע בפיתוח כלכלת השבט, מלך האדמה אומר כי יוכל לעשות זאת רק לאחר שהשבט יציג התקדמות ממשית.
בינתיים, גילאק נמלט מהכלא ויחד עם חבריו הם מתפרצים לוועידה, ומתחיל עימות אלים בין הצדדים כשבסופו מלך האדמה קוי נלקח בשבי על ידי המורדים.
גילאק מוסר כי בתמורה להשבת מלך האדמה הוא מעוניין שהאקודה יחליפו כשבוי.
כהקדמה לעסקה סוכם כי חוסמי הצ'י ינטרלו את יכולת הכשפות של צוות האווטאר.
באמצע החילוף, כשמלך האדמה וצ'יף השבט נמצאים על גשר החבלים, מתכוון גילאק לחתוך את החבל אך נעצר בידי מאלינה.
ומיד, צוות האווטאר גובר על חוסמי הצ'י שמגלים כי הם לבשו מגנים שניטרלו את החסימה האפקטיבית.
גילאק רץ לגשר ושורף את החבל, אך אנג הצליח לתפוס בידי האקודה שאחז תחתיו במאלינה וגילאק.
לאחר שגילאק נופל אומר אמר אנג כי הוא עדיין מתקשה להחזיק מעמד, מאלינה מפילה את עצמה ומקריבה את חייה למען האקודה אך חייה ניצלים על ידי קטרה.
לאחר מכן, קטרה וסוקה מבקרים בקבר אמם, לאחר שאנג והילדות המאומצות מגיעים למקום, קטרה אומרת להן כי אמא שלהן, כמו שלה, ניסתה לשמור ולהגן על כוח הכשפות שלהן.
והדבר משכנע אותן לראשונה לעשות כשפות מים.
בביתם של קאנה ופאקו מודה מלך האדמה כי הציוויליזציה בשבט היא הגבוהה ביותר שקיימת, שם הם מתיישבים לסעודה יחד עם צוות האווטאר והאקודה ומאלינה.
כמו הקומיקסים הקודמים בסדרה, גם ספר זה נכתב על ידי הקומיקסאי האמריקאי ג'ין לואן יאנג בשיתוף פעולה עם יוצרי הסדרה המקורית, מייקל דנטה דימרטינו ובריאן קונייצקו.
איורי הספר נוצרו על ידי סטודיו גוריהירו וב-9 ביוני 2017, חשף הסטודיו כי זו הייתה עבודתם האחרונה עם יוצרי האווטאר, ואף כתבו כי הסיבה שבקומיקס מופיעות כל הדמויות מאווטאר הייתה בין השאר כדי לאפשר להם לצייר כל אחת ואחת מהן בפעם האחרונה.
עיצוב דמויות השבט ומנהגיהם מבוסס רבות על תרבות האסקימואים ובמיוחד האינואיטים.
בטיוטה הראשונית נכתבה דמותה של מאלינה כקודרת יותר אך על פי הכוונתו של מייקל דנטה שינה ג'ין לואן את אפיונה של הדמות למרוככת יותר.
בנוסף, ג'ין יאנג רצה שהספר יתמקד בקטרה וסוקה משום שסבר כי "הגיע הזמן לתת לשני האחים את המגיע להם".
ב-14 בספטמבר 2016 יצא לאור החלק הראשון של הספר לחנויות הקומיקס בארצות הברית על ידי דארק הורס קומיקס וב-27 בספטמבר יצא לשאר החנויות.
כמו כן, הספר השני יצא ב-25 בינואר 2017 לחנויות הקומיקס וב-7 בפברואר לשאר החנויות.
ב-26 באפריל יצא החלק השלישי והאחרון של הספר לחנויות הקומיקס וב-9 במאי לשאר החנויות.
ב-17 במאי 2023 יצא לאור תרגומו של החלק הראשון לעברית של המתרגמת אורנה כץ על ידי כנרת זמורה-ביתן דביר, ב-15 בפברואר 2024 יצא התרגום לחלק השני של הספר וב-26 באוגוסט 2024 יצא תרגומו של החלק השלישי והאחרון.
ב-25 באוקטובר 2017 הוציאו דארק הורס קומיקס מהדורת ספרייה המאגדת את שלוש חוברות הקומיקס בכריכה אחת יחד עם תוספת הערות מהסופר ג'ין לואן יאנג ומצוות המאיירים של סטודיו גוריהירו.
ב-22 בפברואר 2022 יצא הספר גם בכריכה רכה ללא ההערות.
עם יציאתו זכה הספר לשבחים רבים ממעריצי הסדרה וממבקרים ואף היו שתיארו אותו כספר הטוב ביותר בטרילוגיית האווטאר.
רבים שיבחו את הבחירה להתמקד בדמותה של קטרה לאחר שהספרים הקודמים התמקדו בעיקר באנג וצוקו וכן שיבחו את העיצוב היצירתי באיורי הספר.
עם זאת, היו שהצביעו על האירוניה שהמורדים המתנגדים לקידמה הזרה נראו משתמשים בציוד טכנולוגי כמו אופנועי שלג ודחפור חשמלי.
כמו כן, היו שביקרו את יצירת דמותו של גילאק וטענו כי הוא לא הצליח להשתוות לנבלים האחרים מהזיכיון.
אווטאר: כַּשָּף האוויר האחרון – חוסר איזון הוא רומן גרפי בעל שלושה חלקים מאת פיית' ארין היקס .
הוא ספר הקומיקס השישי בטרילוגיית הקומיקסים בזיכיון האמריקאי "אווטאר: כשף האוויר האחרון" ומהווה המשך ישיר לספר "אווטאר: כשף האוויר האחרון – צפון ודרום" ולעלילת סדרת הטלוויזיה "אווטאר" של ניקלודיאון ומשמש כפריקוול לסדרה "האגדה של קורה" ולהקמת העיר רפאבליק סיטי.
החלק הראשון יצא לאור על ידי חברת ההוצאה דארק הורס קומיקס ב-18 בדצמבר 2018, החלק השני יצא ב-15 במאי 2019 וב-2 באוקטובר יצא לאור החלק השלישי והאחרון של הספר.
לאחר סיום מלחמת מאה השנים, אווטאר אנג, שליט האש צוקו ומלך האדמה קוואי הגיעו לידי הסכמה על הקמת רפובליקה עצמאית בשטחי מושבות אומת האש בממלכת האדמה אשר קמו במהלך המלחמה.
אנג, קטרה, סוקה וטוף נוסעים על גבי אפה משבט המים הדרומי לעבר העיר "יו דאו" שבממלכת האדמה, אך הם נעצרים בעיר "עגור הדג" שבממלכת האדמה שם שוכן מפעל "אש האדמה" בבעלות אביה של טוף, לאו בייפונג אשר מזמין את החבורה לפגישה של "מועצת בעלי העסקים" המנהיגים זמנית את העיר.
בינתיים, אנג וטוף עוצרים סכסוך שהתפתח בין כשפי אש לכשפי אדמה שבמהלכו נהרס מבנה מגורים של תושבי העיר ולאחר שטוף ואנג מציעים לבנותו מחדש מסרבים הדיירים בטענה כי "כשפים הרסו לנו את הבית ואנחנו לא רוצים שכשפים יעזרו לנו לבנות את הבית".
טוף וקטרה מגיעות למפעל אש האדמה שם הם מגלות מהמנהל סאטו כי המכונות החדשות והיעילות החליפו את הפועלים הכשפים מה שיצר מתח וכעס מצדם של הכשפים שהחלו להחרים את המפעלים.
בינתיים, בפגישת המועצה, לאחר שלאו בייפונג מציע לאסור שימוש בכשפות ברחובות העיר כדי להתמודד עם האלימות, מצהיר אנג כי הוא מתנגד להצעה אשר תפגע בכשפים חפים מפשע ולחלופין מציע להקים כוח משטרתי שיאכוף את הסדר בעיר.
בתגובה, חברת המועצה וכשפית המים לילינג מציעה את אנשי האבטחה שלה לטובת הכוח המשטרתי שיוקם והתוכנית של אנג זוכה להסכמה פה אחד.
כשאנג וקטרה יוצאים לטיול באי קטן הסמוך לחופי העיר מביע אנג את חששו ממתח וכאוס בעיר.
שתי בנותיה של לילינג, יאלינג כשפית האדמה ורו חסרת הכשפות שוכרות כשף אש לחבל באישון ליל במפעל "אש האדמה".
לאחר שאנג הצליח לתפוס את זה שחיבל במפעל הוא גילה לו כי שתי נערות שלחו אותו לשם כך.
לאו בייפונג אומר כי במהלך הלילה נפגעו מספר בעלי עסקים וכי הוא חושד שמדובר במהלך מתוכנן.
לאחר שהחבורה נפגשת עם לילינג בקשר לסיוע לנפגעי החבלה אומרת טוף כי היא מזהה את קולות הצעדים של בנותיה של לילינג בתור אלו אותם אלו שברחו בליל החבלה.
ובינתיים סוקי נענתה למסר של סוקה ובאה לעיר מהבירה בה-סינג-סה.
למחרת, התחילה טוף ללמד את יאלינג כשפות מתכת ויאלינג מזמינה אותה למפגש של תושבים המתנגדים לשינויי התיעוש של העיר ומוסרת לה את סיסמת הכניסה לכינוס: .
בערב, חודרים צוות האווטאר למפגש הסודי בו מפחידה לילינג את עשרות המתכנסים מפני החלפת הסדר העולמי בו "הכשפים שולטים", וכי הם הכשפים חזקים יותר וטובים יותר משאר בני האדם.
היא חושפת את תוכניתה להברחת חסרי הכשפות מהעיר על ידי כך שהללו יפשטו רגל בעקבות מעשיהם של הכשפים.
לאחר שטוף עוצרת את יאלינג מתפתח קרב בין הכשפים לצוות האווטאר ולאחר שלילינג מנסה לגרום לקריסת המבנה, סוקי חוסמת את יכולת הכשפות שלה על ידי "חסימת צ'י".
צוות האווטאר כולאים את לילינג ומתלבטים כיצד ראוי וכדאי להעניש את לילינג.
טוף מציעה כי לילינג תשמש דוגמה והרתעה בכך שאנג ייטול ממנה את יכולת הכשפות לעד כפי שעשה לשליט האש אוזאי.
קטרה אומרת לאנג שלמרות שנטילת יכולת הכשפות נשמעת כפתרון לא אלים, משמעותו היא בעצם נטילת חלק מזהותו של האדם, ולדעתה לילינג איננה ראויה לעונש שכזה.
החבורה נזעקים לבניין מועצת העיר לאחר שזה עלה באש, דבר אשר שימשה כהסחה בזמן שיאלינג וחבורתה מביסים את השומרים של לאו במפעל אש האדמה ומשחררים את לילינג.
לאחר מכן, מפקדת האבטחה על המפעל מציעה כי סוקי תלמד אותם את טכניקת חסימת הצ'י ואנג מאשר את הדבר.
בערב, רו מגיעה לסוקי וסוקה ואומרת להם כי היא לא מסכימה עם דרכיה של משפחתה, אך חוששת לאבדם.
סוקה משיב כי הוא הכיר את צוקו, וכי העובדה שהתנגד לאביו היא אחת הסיבות לסיומה של מלחמת מאה השנים האיומה.
רו מספרת להם כי אמה מתכננת לתקוף את המפעל למחרת בבוקר אך מבקשת מהם לא לפגוע באמה.
בבוקר, מגיעה לילינג ומציעה לאנג כי העיר תהיה לכשפים בלבד, לאחר שאנג מסרב היא ומאמיניה תוקפים את החבורה וטוף בייפונג חוסמת את דרכם עם קירות מתכת ונותנת לסוקי וחסמיות הצ'י החדשות את הגישה לחסום את יכולת הכשפות של התוקפים.
יאלינג וטוף נלחמות על גג המפעל שבמהלכו נפרצת התקרה והן נופלות לתוכו.
טוף מתקשה להילחם נגד הכשפית המיומנת ורגע לפני שיאלינג גברה על טוף היא חוטפת מכת בומרנג מסוקה ונופלת על הרצפה.
אנג מבטיח ללילינג כי הוא ינקה את האווירה הרעילה שהיא החדירה בקרב תושבי העיר.
לאחר סיום הקרב, אנשי כוח השיטור מדווחים לאנג כי הם כלאו את רוב התוקפים ואנג אומר כי לוחמות הקיושי עומדות להצטרף לסוקי ולהגיע לאמן את כוח השיטור החדש שמורכב מאנשים חסרי כשפות.
כעבור שלושה ימים אנג אומר לקטרה כי הסיבה שהוא החליט לא ליטול ללילינג את הכשפות היא כי הוא הבין שזוהי לא הייתה הכשפות שלה אשר גרמה לסכסוך אלא הגזענות שלה.
קטרה מביעה את חששה מהעובדה שהכשפים שלא נמנו עם מאמיני לילינג לא סייעו לאחיהם חסרי הכשפות והשניים מחליטים כי העיר זקוקה להם וכי הם יישארו בעיר לזמן מה,אנג אומר לקטרה שהעיר זקוקה לשם חדש קטרה עונה שסוקה יטפל בזה והעיר נקראתה ריפבליק סיטי.
"חוסר איזון" הוא הקומיקס הראשון בזיכיון האמריקאי "אווטאר: כשף האוויר האחרון" שנכתב על ידי פיית' ארין היקס ואויר על ידי פיטר ורטמן.
ב-18 בדצמבר 2018 יצא לאור החלק הראשון של הספר בארצות הברית בהוצאת דארק הורס קומיקס, החלק השני יצא ב-15 במאי 2019 וב-2 באוקטובר יצא לאור החלק השלישי והאחרון של הספר.
ב-17 ביוני 2020 הוציאו דארק הורס קומיקס מהדורת ספרייה המאגדת את שלוש חוברות הקומיקס בכריכה אחת.
ב-12 במאי 2025 יצא לאור תרגומו החלק הראשון לעברית של המתרגמת אורנה כץ על ידי כנרת זמורה-ביתן דביר.
עם יציאתו זכה הספר לשבחי המבקרים.
רבים שיבחו את המסרים המוסריים שהספר מעביר כגון סוגיית הגזענות שמוצגת באופן אלגורי בסכסוך בין כשפים לחסרי כשפות, שנוצר מתוך מצב של הבדלי של מעמדות ופגיעה בתעסוקה של קבוצת אוכלוסייה מסוימת.
וכן שיבחו את המשך התבגרות העלילה.
עם זאת, היו שציינו את הדמיון עם עלילת הספר השלישי בטרילוגיות, "אווטאר: כשף האוויר האחרון – הקרע", אשר מתעסק גם הוא בעיר עגור הדג ובמפעל אש האדמה.
אווי רצ'י (; נולדה ב-30 באפריל 1990) היא זמרת, שחקנית ומנחת טלוויזיה אלבנית.
רצ'י נולדה ב-30 באפריל 1990 בדורס שבאלבניה, וגדלה באתונה, בירת יוון.
את אהבתה למוזיקה פיתחה כשהייתה צעירה בזכות אמה, שהופיעה כזמרת מקצועית בקונצרטים ולימדה נגינה על צ'לו.
רצ'י למדה נגינה על פסנתר ופיתוח קול.
ביוון השתתפה במספר אירועים מוזיקליים שונים בעיקר כסולוסטית, אם-כי לעיתים הצטרפה למקהלה גדולה או ליוותה את המבצעים עם פסנתר.
כמו כן, היא פיתחה קריירה גם כדוגמנית.
בשנת 2010 הוציאה את הווידאו קליפ הראשון שלה לשיר "I Ngjan Asaj", שהופק על ידי פרו-וידאו.
זה היה שיתוף הפעולה הראשון שלה עם המלחין פלורי מומאסי, והוא הפך ללהיט בקרב מדינות הבלקן.
בדצמבר הוציאה את "Dhe Jemi Te Dy" לאור.
את מילות השיר חיבר מומאסי, והקליפ שלו הופק על ידי אנטרמדיה.
הוא קיבל את פרס "עריכת הווידאו הטובה ביותר" מטעם איגוד תעשיית ההקלטות האלבני.
רצ'י ביצעה את שיר הנושא של הסרט Lover.S, בו שיחק פרנצ'סקו טראוורס.
הווידאו קליפ שלו צולם בפירנצה שבאיטליה.
לאחר מכן הוציאה את להיט הקיץ "Si Limonade" ועיבוד מחדש ל-"Jeton Tek Ti Remix", שהופק על ידי די ג'יי אריאן.
רצ'י גם הגישה תוכנית מוזיקלית משלה בשם "World and Retro Music" ברדיו פלר.
היא סיימה את לימודיה באוניברסיטת פירנצה, קיבלה תואר ראשון בתקשורת, רדיו ועיתונות, ובהמשך גם תואר שני באותו התחום.
בדצמבר 2020 השתתפה בקדם האלבני לאירוויזיון 2021 עם השיר "Tjerr".
שנה לאחר מכן ניסתה את מזלה פעם נוספת עם "Më duaj".
באוקטובר 2022 רשות השידור האלבנית דיווחה כי רצ'י עתידה להשתתף במהדורה ה-61 של פסטיבלי אי קנגס עם השיר "Ma kthe".
ב-28 באוקטובר אושר באופן רשמי שיטת ההצבעה של האירוע: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי.
מכיוון שנחשפו רק שלושת המקומות הראשונים בפסטיבל, לא ידוע לאיזה מקום הגיעה רצ'י.
אווטאר: כַּשָּף האוויר האחרון – אזולה במקדש הרוחות הוא רומן גרפי מאת פיית' ארין היקס , פיטר ורטמן, אדל מאטרה ו-Comicraft .
זהו ספר הקומיקס השלושה עשר בסדרת הקומיקסים מהזיכיון האמריקאי "אווטאר: כשף האוויר האחרון", ומהווה המשך לספר "אווטאר: כשף האוויר האחרון – צל וערפל" ולעלילת סדרת הטלוויזיה "אווטאר" של ניקלודיאון וגם משמש כפריקוול לסדרה "האגדה של קורה".
הספר יצא לאור על ידי חברת ההוצאה האמריקאית, דארק הורס קומיקס ב-1 בנובמבר 2023.
הספר נחשף לראשונה באירוע הקומיק-קון, סן דייגו ביולי 2022. חברת ההוצאה האמריקאית, דארק הורס קומיקס, הודיעה בתחילה כי הספר אמור לצאת לאור ב-26 בספטמבר 2023 ולחנויות הקומיקס החל מ-27 בספטמבר 2023 אך תאריך היציאה נדחה לבסוף ל-1 בנובמבר 2023.
דארק הורס קומיקס חשפו כי הספר יהיה מפרי יצירתם של פיית' ארין היקס , פיטר ורטמן, אדל מאטרה ו-Comicraft .
ועל פי הפרסומים, הספר יעסוק בהתמודדותה של הנסיכה אזולה עם עברה.
אלכס שלזינגר מאתר Screen Rant כתב כי בהתבסס על המדיות הקודמות מהזיכיון, אזולה היא דמות מסובכת בעלת בעיות נפשיות חמורות ועבר טראומטי.
היא עשתה דברים איומים לאחיה ולאומתה, ויהיה מרתק לראות האם היא תהיה מסוגלת לכפר על חטאיה ברומן הגרפי העומד לצאת.
איב ואסקז מ-Screen Rant תיארה כי המעריצים תוהים האם אזולה תתמיד בתעלוליה הישנים ותגרום לצרות בעולם הרוחות, או שמא תעבור מסע מכפר ותפתח דף חדש.
היא ציינה כי התיאור בעטיפת הספר שנחשף, מראה את אזולה נכנסת אל תוך מבנה מאובק, דבר שתומך בתיאוריה שהמקום לא ייושב על ידי בני אדם במשך זמן רב, מה שמרמז על כך שאולי אזולה מחפשת מידע מהעבר.
היא הוסיפה כי בגדיה מרופטים של אזולה עלולים להעיד על כך שהיא התרחקה מאורח החיים היוקרתי שלה כנסיכה, ומציעים את הפרשנות שאולי היא מחפשת תשובות איך להיות טובה יותר מהנסיכה חסרת המעצורים שהייתה.
אווטאר: כשף האוויר האחרון – ההרפתקאות האבודות הוא אנתולוגית רומן גרפי אשר מכיל סיפורים קצרים אשר מתרחשים לדמויות מסדרת הטלוויזיה "אווטאר: כשף האוויר האחרון" של ניקלודיאון, במקביל לכרונולוגיית עלילת הסדרה, ומהווה חלק מסדרת הספרים בזיכיון האמריקאי "אווטאר: כשף האוויר האחרון".
באנתולוגיה נאספו עשרים ושישה סיפורים קצרים אשר רובם פורסמו כבר לפני כן, במגזיני ניקלודיאון או כחלק מאוספי DVD, בין השנים 2005–2011.
הספר יצא לאור ב-15 ביוני 2011 על ידי חברת ההוצאה דארק הורס קומיקס, וב-2 באוקטובר 2019 יצאה לאור אנתלוגיה נוספת, "אווטאר: כשף האוויר האחרון – הרפתקאות הצוות", אשר איגדה גם היא מספר סיפורים קצרים שפורסמו במהלך השנים.
ב-28 באוקטובר 2020, יצאה לאור מהדורה המאגדת את שתי האנתלוגיות בכריכה אחת.
בספטמבר 2006, פורסמה על ידי מגזין ניקלודיאון חוברת ספיישל שהוקדשה כולה ל"אווטאר: כשף האוויר האחרון", החוברת, שקיבלה את השם "ארבעה גיבורים נלחמים באש!", כללה שני סיפורי קומיקס: "מלחמת מים" ו"האווטאר סוקה", יחד עם ראיונות וכתבות שונות בנושאי סדרת הטלוויזיה.
החוברת יצאה לאור לאחר סיום שידור העונה השנייה בטלוויזה, וכמה ימים לפי שידור העונה השלישית, כך שעלילת שלושת הסיפורים: "זה רק טבעי", "לחזור הביתה", ו"הגשר", תיארו את צוות האווטאר בתקופה הכרונולוגית שבין שתי העונות, בעוד הסיפורים "דוכן פירות חופשי" ו"זמן משחק" לא הוסיפו פרטים משמעותיים לעלילה.
גם לספיישל זה התווספו ראיונות וכתבות שונות בנושאי סדרת הטלוויזיה.
רבים מהקומיקסים נכתבו ואויירו בידי כותבים ואנימטורים שלקחו חלק בהפקת הסדרה המקורית וסדרת ההמשך שיצאה מאוחר יותר, "האגדה של קורה".
ב-15 ביוני 2011, יצא לאור הספר "אווטאר: כשף האוויר האחרון – ההרפתקאות האבודות" אשר איגד עשרים וארבעה סיפורי קומיקס שפורסמו בעבר ב"מגזין ניקלודיאון", "ניקלודיאון קומיקס" או כחלק מאוספי ה-DVD ששווקו באותן שנים.
הספר מכיל 240 עמודים, ומהווה חלק מסדרת הספרים בזיכיון האמריקאי "אווטאר: כשף האוויר האחרון".
ב-2 באוקטובר 2019 יצאה לאור אנתלוגיה נוספת, "אווטאר: כשף האוויר האחרון – הרפתקאות הצוות", אשר איגדה גם היא מספר סיפורים קצרים שפורסמו במהלך השנים.
ב-28 באוקטובר 2020, יצאה לאור מהדורה המאגדת את שתי האנתלוגיות בכריכה אחת, בעלת 312 עמודים, כשאת אמנות הכריכה יצר צ'אן צ'או.